ଦେବେନ୍ଦ୍ର ଚନ୍ଦ୍ର ମିଶ୍ର

ଦେବେନ୍ଦ୍ର ଚନ୍ଦ୍ର ମିଶ୍ର, ଓଡି଼ଶାର ଜଣେ ପ୍ରଖ୍ୟାତ ଅର୍ଥନୀତିଜ୍ଞ,ଶିକ୍ଷାବିତ ତଥା ସମ୍ବଲପୁର ବିଶ୍ୱବିଦ୍ୟାଳୟର ପ୍ରାକ୍ତନ କୁଳପତି ଅଟନ୍ତି ।  ଅନୁଗୋଳ ଜିଲ୍ଲାର ତାଳଚେରଠାରେ ଜନ୍ମିତ ଶ୍ରୀ ମିଶ୍ର, ପାଟଣା ବିଶ୍ୱବିଦ୍ୟାଳୟରୁ ଅର୍ଥନୀତି ସ୍ନାତକୋତ୍ତରରେ ସ୍ୱର୍ଣପଦକ ହାସଲ କରିଥିଲେ ଏବଂ ପ୍ରଥମ ଓଡ଼ିଆ ଭାବରେ ଯୁକ୍ତରାଷ୍ଟ୍ର ଆମେରିକାର ହାଭାର୍ଡ଼ ବିଶ୍ୱବିଦ୍ୟାଳୟରୁ ପି.ଏଚ.ଡି଼ ହାସଲ କରିଥିଲେ ।  ସମ୍ବଲପୁରର ଗଙ୍ଗାଧର ମେହେର ମହାବିଦ୍ୟାଳୟରୁ ଅଧ୍ୟାପନା ଆରମ୍ଭ କରିଥିବା ଶ୍ରୀ ମିଶ୍ର, ରେଭେନ୍ସା ମହାବିଦ୍ୟାଳୟର ଅର୍ଥନୀତି ବିଭାଗର ପ୍ରାଧ୍ୟାପକ ଭାବରେ ପ୍ରାୟ ୨୫ ବର୍ଷ କାଳ ଶିକ୍ଷାଦାନ କରିଥିଲେ ।  ୧୯୬୯ ମସିହାରେ, ସେ ରେଭେନ୍ସା ମହାବିଦ୍ୟାଳୟର ଅଧ୍ୟକ୍ଷ ଭାବରେ କାର୍ଯ୍ୟଭାର ଗ୍ରହଣ କରିଥିଲେ ।  ପରବର୍ତ୍ତୀ ସମୟରେ ସେ ସ୍କୁଲ ଓ ଉଚ୍ଚଶିକ୍ଷା ବିଭାଗର ନିର୍ଦ୍ଦେଶକ ଓ ମାଧ୍ୟମିକ ଶିକ୍ଷା ପରିଷଦର ସଭାପତି ଦାୟିତ୍ୱ ମଧ୍ୟ ତୁଲାଇଥିଲେ ।  ୧୯୭୭ରୁ ୧୯୭୯ ମସିହା ପର୍ଯ୍ୟନ୍ତ ସେ ସମ୍ବଲପୁର ବିଶ୍ୱବିଦ୍ୟାଳୟର କୁଳପତି ଭାବରେ କାର୍ଯ୍ୟକରିଥିଲେ ।  ପରବର୍ତ୍ତୀ ସମୟରେ, ସେ ଷ୍ଟେଟ ବ୍ୟାଙ୍କ ବ୍ୟାଙ୍କିଙ୍ଗ ନିଯୁକ୍ତି ବୋର୍ଡ଼ର ଅଧ୍ୟକ୍ଷ, ନବକୃଷ୍ଣ ଚୌଧୁରୀ ସେଣ୍ଟର ଫର୍ ଡେଭେଲପମେଣ୍ଟ ଷ୍ଟଡିଜର ଅଧ୍ୟକ୍ଷ ଓ ରେଭେନ୍ସା ବିଶ୍ୱବିଦ୍ୟାଳୟ ଏକାଡେମିକ କାଉନସିଲର ସଭ୍ଯ ଭଳି ଗୁରୁତ୍ୱପୂର୍ଣ କାର୍ଯ୍ୟଭାର ସମ୍ଭାଳି ଥିଲେ । ୨୦୧୩ ମସିହାରେ ରେଭେନ୍ସା ବିଶ୍ୱବିଦ୍ୟାଳୟର ଷଷ୍ଠ ସମାବର୍ତ୍ତନ ଉସ୍ତବରେ ଶ୍ରୀ ମିଶ୍ରଙ୍କୁ ସମ୍ମାନ ସୂଚକ ଡକ୍ଟରେଟ ପ୍ରଦାନ କରାଯାଇଥିଲା ।http://www.thehindu.com/todays-paper/tp-national/tp-otherstates/higher-education-needs-inclusive-approach-pallam/article4875897.ece http://www.telegraphindia.com/1130625/jsp/odisha/story_17042343.jsp#.Ufj09KxhAf4 http://newindianexpress.com/states/odisha/Ravenshaw-pitches-for-central-tag/2013/07/03/article1665225.ece

୨୦୧୩ ମସିହା ଜୁଲାଇ ୩୦ ତାରିଖରେ ଶ୍ରୀ ମିଶ୍ର ଇହଲିଳା ସମ୍ବରଣ କରିଥିଲେ । ସମାଜ ୩୧/୦୭/୨୦୧୩ ପୃଷ୍ଠା ୫ ଧରିତ୍ରୀ ୩୧/୦୭/୨୦୧୩ ପୃଷ୍ଠା ୧୨ ସମ୍ବାଦ ୩୧/୦୭/୨୦୧୩ ପୃଷ୍ଠା ୫

 ଆଧାର 

ଶ୍ରେଣୀ:୧୯୨୧ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ